sabaedge's eBook

Created on April 9th, 2015 using Zinepal.

This eBook was created using the Zinepal Online eBook Creator. Use Zinepal to create your own eBooks in PDF, ePub and Kindle/Mobipocket formats.
Upgrade to a Zinepal Pro Account to unlock more features and hide this message.

Dinamalar No.1 Tamil News Paper RSS Feeds: Subscribe Dinamalar News Feeds of Specific Category

Dinamalar now offers a number of free RSS feeds to help keep you up to date with the latest news and events from the world's leading Tamil website. You can choose a feed of all Dinamalar's news, or just news relating to the Specific category you support.

Tamilnadu set a target of 2000 kg of gold sale in akshaya tritiya | அக்ஷய திருதியைக்கு 2,000 கிலோ தங்கம் விற்க இலக்கு: தமிழக நகை கடைகளில் முன்பதிவு ஆரம்பம் Dinamalar

April 15th, 2008 - online version

Advertisement

ஒரு சவரன் தங்கம் விலை, கடந்த ஆண்டை விட, தற்போது, 2,000 ரூபாய் வரை குறைந்துள்ளதால், அக் ஷய திருதியை தினத்தில், தமிழகத்தில், 2,000 கிலோ தங்கம் விற்பனையாகும் என, தெரிகிறது.

தமிழகத்தில், 1,200 பெரிய கடைகள், 10 ஆயிரத்திற்கும் மேற்பட்ட, சிறிய தங்க நகை கடைகள் உள்ளன. இவற்றில், நாள்தோறும், சராசரியாக, 1,000 கிலோ தங்கம் விற்பனையாகிறது. அக் ஷய திருதியை, தீபாவளி போன்ற சுப தினங்களில், தங்கம் விற்பனை வழக்கத்தை விட, 20 - 30 சதவீதம் கூடுதலாக இருக்கும்.

மொத்த இறக்குமதியில்...:

மத்தியில், காங்., கூட்டணி ஆட்சியின் போது, இந்தியாவின் ஏற்றுமதி குறைந்து, இறக்குமதி அதிகரித்ததால், நடப்பு கணக்கு பற்றாக்குறை பிரச்னை ஏற்பட்டது. இதையடுத்து, நாட்டின், மொத்த இறக்குமதியில், இரண்டாவது இடத்தில் உள்ள தங்கம் இறக்குமதியை கட்டுப்படுத்த, மத்திய அரசு, தங்கம் மீதான இறக்குமதி வரியை, 10 சதவீதம் உயர்த்தியது. இதனால், தங்கம் விலை உயர்ந்து, மக்கள் குறைந்த அளவில் தங்கம் வாங்கினர்.

இந்நிலையில், மத்தியில் ஆட்சி மாற்றம் ஏற்பட்டு,

பிரதமராக நரேந்திர மோடி பதவி ஏற்றது முதல், சர்வதேச சந்தையில், கச்சா எண்ணெய் மற்றும் தங்கம் விலை வரலாறு காணாத அளவிற்கு குறைந்து வருகிறது. தமிழகத்தில், கடந்த ஆண்டு, மே 2ம் தேதி, அக் ஷய திருதியை அன்று, ஒரு கிராம் தங்கம், 2,800 ரூபாய்; ஒரு சவரன், 22,560 ரூபாய்க்கு விற்பனையானது. நேற்று, ஒரு கிராம் தங்கம், 2,536 ரூபாய்; ஒரு சவரன், 20,256 ரூபாய்க்கும் விற்பனை செய்யப்பட்டது.

கடந்த ஆண்டை விட, தற்போது, ஒரு கிராம் தங்கம், 268 ரூபாய்; ஒரு சவரன், 2,144 ரூபாய் விலை குறைந்துள்ளது. எனவே, வரும், 21ம் தேதி, அக் ஷய திருதியை அன்று, தங்கம் வாங்க வேண்டும் என்ற காரணத்தால், பலரும், நகை கடைகளுக்கு சென்று, விரும்பிய நகைகளை தேர்வு செய்து, பணம் செலுத்தி, முன்பதிவு செய்து வருகின்றனர். இதனால், அக் ஷய திருதியைக்கு, 500 கோடி ரூபாய் மதிப்பிலான, 2,000

கிலோ தங்கம் விற்பனையாகும் என, தெரிகிறது.

புராதன வடிவங்களை...:

இதுகுறித்து, சென்னை தங்கம் மற்றும் வைர நகை வியாபாரிகள் சங்க தலைவர் ஜெயந்திலால் சலானி கூறியதாவது: தற்போது, ஒரு சவரன் தங்கம் விலை, 20 ஆயிரம் ரூபாய் என்ற குறைந்த அளவில் உள்ளதால், தங்கத்தில் முதலீடு செய்ய, இதுவே, நல்ல தருணம். வரும், காலங்களில், இந்த விலைக்கு, தங்கம் விற்பனையாக வாய்ப்பில்லை. மக்கள், பளபளப்பான தங்கம் வாங்குவதற்கு பதில், பாரம்பரியமான புராதன வடிவங்களை உடைய நகைகளை தற்போது வாங்குகின்றனர். இவ்வாறு, அவர் கூறினார்.

இந்திய நவரத்தினங்கள், தங்கம் வர்த்தக கூட்டமைப்பு மண்டல தலைவர் அனந்தபத்மநாபன் கூறியதாவது: அக் ஷய திருதியை, தங்கம் விற்பனை, தமிழ் புத்தாண்டு முதல், அதிகம் இருக்கும் என, தெரிகிறது. தற்போது, நாட்டின் பொருளாதாரம் மற்றும் பணப்புழக்கம் அதிகரித்துள்ளதால், அக் ஷய திருதியை அன்று, தங்கம் விற்பனை நன்கு இருக்கும். இவ்வாறு, அவர் கூறினார்.

- நமது நிருபர் -

Advertisement

Advertisement

மேலும் முதல் பக்க செய்திகள்:

ஏப்ரல் 08,2015

ஏப்ரல் 08,2015

ஏப்ரல் 08,2015

ஏப்ரல் 08,2015

ஏப்ரல் 08,2015

ஏப்ரல் 08,2015

Satyam case: 10 guilty | சத்யம் நிறுவன மோசடி வழக்கு: 10 பேருக்கு 7 ஆண்டு சிறை | Dinamalar

April 15th, 2009 - online version

ஐதராபாத்: சத்யம் கம்ப்யூட்டர்ஸ் நிறுவனத்தின் நிதி மோசடி வழக்கில் நிறுவனர் ராமலிங்க ராஜூ உள்ளிட்ட 10 பேர் குற்றவாளிகள் என அறிவிக்கப்பட்டது. இவர்களுக்கு 7 ஆண்டு சிறை தண்டனை விதிக்கப்பட்டது.

2009ல் அப்போதைக்கு நாட்டில் நடந்த மிகப்பெரிய மோசடி என கருதப்பட்ட இந்த வழக்கு தொடர்பாக ராமலிங்க ராஜூ, அவரது தம்பி ராமராஜூ உள்பட 10 பேர் கைது செய்யப்பட்டனர். 14 ஆயிரத்து 112 கோடி அளவுக்கு மோசடி நடந்தததாக சிபிஐ அப்போது தெரிவித்தது. இதையடுத்து சத்யம் நிறுவனத்தை 'செபி' முடக்கியது. அதில் பணிபுரிந்த 50 ஆயிரம் பேரின் வாழ்வு காப்பாற்றப்பட வேண்டும் என்பதற்காக, 'டெக் மகேந்திரா' நிறுவனம் ஏற்று நடத்த 'செபி' அனுமதி அளித்தது. ராமராஜூ மீதான வழக்கு தொடர்ந்து நடந்து வந்தது.

ஆறு ஆண்டுகள் நடந்த இந்த வழக்கில் 3 ஆயிரம் ஆவணங்கள் ஆய்வு செய்யப்பட்டன. 226 சாட்சிகளிடம் விசாரணை நடத்தப்பட்டது. 2 முறை ஒத்தி வைக்கப்பட்ட தீர்ப்பு இன்று அறிவிக்கக்கப்படுவதாக இருந்தது. இன்று ராமராஜூ உள்பட 10 பேரை குற்றவாளிகள் என அறிவித்த சிறப்பு கோர்ட் நீதிபதி, முக்கிய குற்றவாளியான ராமலிங்க ராஜூ உள்பட அனைவருக்கும் 7 ஆண்டு சிறை தண்டனை விதித்தார்..

Train passengers to now get 'wake-up' call from Railways | 139 இருக்க கவலை ஏன்? ரயில் பயணிகள் இனி நிம்மதியாக தூங்கலாம் | Dinamalar

April 15th, 2009 - online version

புதுடில்லி : இறங்க வேண்டிய ஸ்டேஷனை தவற விட்டு விடுவோமோ என்ற பயம் இன்றி ரயில் பயணிகள் இனி நிம்மதியாக தூங்கும் வகையில் ரயில்வே நிர்வாகம் வசதி செய்துள்ளது. இறங்க வேண்டிய ஸ்டேஷன் வருவதற்கு அரைமணி நேரத்திற்கு முன்னதாகவே மொபைல் போன் அழைப்பு மூலம் பயணிகளை எழுப்பும் வசதியை மத்திய ரயில்வே அறிமுகப்படுத்தி உள்ளது.
ரயில்வேயின் புதிய வசதிகள் :
ரயிலில் பயணம் செய்யும் பயணி, இறங்க வேண்டிய ஸ்டேஷன் வருவதற்கு அரைமணி நேரத்திற்கு முன்னதாகவே அவசர அழைப்பு வருவது போன்ற வசதியையும், ரயிலில் பயணம் செய்ய உள்ள பயணிக்கும் ரயில், அவர் ஏற வேண்டிய ஸ்டேஷனுக்கு வருவதற்கு அரைமணி நேரத்திற்கு முன் அலாரம் அழைப்பு வரும் வசதியையும் ரயில்வே அறிமுகப்படுத்தி உள்ளது.
பயணிகள் செய்ய வேண்டியது:
இத்தகைய முன்னெச்சரிக்கை அழைப்புக்களை பெறுவதற்கு ஐ.ஆர்.சி.டி.சி., மற்றும் பாரத் பி.பி.ஓ., ஆகியவற்றில் ரயில்வே அவசர சேவை எண்ணான 139ல் வாய்ஸ் கால் பதிவு செய்து கொள்ள வேண்டும். இதே போன்று, பயணி தனது பி.என்.ஆர்., நம்பர், ஸ்டேஷனின் பெயர், ஸ்டேஷனின் எஸ்.டி.டி., கோடு போன்றவற்றை அறிய விரும்பினாலும் 139 அவசர அலாரம் அழைப்பு மூலம் பெற முடியும் என ரயில் அமைச்சகம் தெரிவித்துள்ளது.
139.,யின் சேவை :
139 என்ற ரயில்வே அவசர சேவை எண் ஆண்டு முழுவதும் அனைத்து நேரமும் இயங்கக் கூடியதாகும். இந்த எண்ணை தொடர்பு கொண்டு, ரயில் புறப்படும் அல்லது போய் சேரும் நேரம், ரயில் தற்போதுள்ள இடம், அதன் கட்டணம் ஆகியவற்றை பெற முடியும். இந்த சேவை எண் மூலம் உணவையும் 'புக்' செய்ய முடியும். தக்கல் டிக்கெட் நிலவரம், டிக்கெட் ரத்து செய்தல், பணம் திரும்பப் பெறும் விதிமுறைகள், பிளாட்பார்ம் நிலவரம் போன்றவற்றையும் 139 சேவையும் மூலம் பெற முடியும் என ரயில்வே அதிகாரிகள் தெரிவித்துள்ளனர்.

நீங்கள் கருத்துப் பதிவு செய்ய LOGIN செய்ததும், My Page என்ற பட்டனை கிளிக் செய்து. அதில் உங்கள் புகைப்படம், மெயில் முகவரி, ஊர், நாடு ஆகியவற்றைப் பதிவு செய்ய புதிய வசதி செய்யப்பட்டுள்ளது. ஏற்கனவே பதிவு செய்த புகைப்படத்தை நீக்கவும் வசதி உள்ளது. மேலும் இதுவரை நீங்கள் தெரிவித்த கருத்துக்களைத் தொகுப்பாக பார்த்துக் கொள்ளலாம். இந்த புதிய வசதியை வாசகர்கள் முழுமையாக பயன்படுத்திக் கொள்ள விரும்புகிறோம். உங்களுடைய புகைப்படத்தை மட்டுமே பதிவு செய்யவும்; வேறு எந்த புகைப்படத்தையும் பதிவு செய்ய வேண்டாம்.

Price hike of essential pharmaceutical products: Government Approval | அத்தியாவசிய மருந்து பொருட்கள் விலை உயர்வு : அரசு ஒப்புதல் | Dinamalar

April 15th, 2009 - online version

புதுடில்லி: அத்தியாவசிய மருந்து பொருட்களின் விலையை உயர்த்தி கொள்ள மத்திய அரசு ஒப்புதல் அளித்துள்ளது.
இது குறித்து தேசியமருந்து விலை ஆணையம் வெளியிட்டு்ள்ள செய்தி குறி்ப்பில் கூறப் பட்டு்ள்ளதாவது: சர்க்கரை நோய், ஹெப்படைடிஸ்-பி, புற்றுநோய் மருந்து உட்பட சுமார் 509 மருந்து பொருட்களின் விலையை உயர்த்தி கொள்ள உற்பத்தி நிறுவனங்களுக்கு அனுமதி வழங்கப்பட்டுள்ளது. இந்த விலை உயர்வு முக்கிய மருந்துகளின் மொத்த விலை குறியீட்டின் படி 3.84 சதவீதம் அதிகரிக்க உள்ளது.
மேலும் காய்ச்சலுக்காக கொடுக்கப்படும் அமாக்சலின் மாத்திரையின் விலையும் அதிகரிக்க உள்ளது. விலை உயர்வு உத்தரவின் படி மத்திய அரசின் கட்டுப்பாட்டில் உள்ள 348 முக்கிய மருந்துகளின்விலையும் 10 சதவீதம் அளவிற்கு அதிகரிக்க கூடும் என எதிர்பார்க்கப்படுகிறது.
கடந்த ஐக்கியமுற்போக்கு கூட்டணி ஆட்சியின் போது மருந்து பொருட்களின் விலை உயர்வு குறித்து சர்ச்சை எழுப்பப்பட்ட நிலையில் தற்போது மத்திய அரசும் மருந்து விலையை அதிகரிக்க முடிவு செய்துள்ளது. இந்நிலையில் கடந்த சில தினங்களுக்கு முன் ஐந்தாண்டு இறுதிக்குள் நாடு முழுவதும் சுமார் 50 ஆயிரம் மருந்து கடைகள் திறக்கப்பட்டு அதன் மூலம் குறைந்த விலையில் மருந்துகள் விற்பனை செய்யப்படும் என அமைச்சர் கூறியிருந்தது குறி்ப்பிடத்தக்கது.

நீங்கள் கருத்துப் பதிவு செய்ய LOGIN செய்ததும், My Page என்ற பட்டனை கிளிக் செய்து. அதில் உங்கள் புகைப்படம், மெயில் முகவரி, ஊர், நாடு ஆகியவற்றைப் பதிவு செய்ய புதிய வசதி செய்யப்பட்டுள்ளது. ஏற்கனவே பதிவு செய்த புகைப்படத்தை நீக்கவும் வசதி உள்ளது. மேலும் இதுவரை நீங்கள் தெரிவித்த கருத்துக்களைத் தொகுப்பாக பார்த்துக் கொள்ளலாம். இந்த புதிய வசதியை வாசகர்கள் முழுமையாக பயன்படுத்திக் கொள்ள விரும்புகிறோம். உங்களுடைய புகைப்படத்தை மட்டுமே பதிவு செய்யவும்; வேறு எந்த புகைப்படத்தையும் பதிவு செய்ய வேண்டாம்.